Diari Oficial de la Generalitat Valenciana


Sumari del DOGV 6535, del 03-06-2011 (2011/6263)

Notificació de la Resolució 4 de febrer de 2011, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, l'Hotel Lido, de Torrent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6263


Organisme emissor
:   Conselleria de Turisme

Tipus de document
:   Anunci

Notificació de la Resolució 4 de febrer de 2011, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, l'Hotel Lido, de Torrent. [2011/6263]  
Per no haver sigut possible notificar de forma personal i directa a la mercantil Lido Yarin, SA, titular i propietària de l'Hotel Lido, de Torrent, amb signatura HV-542, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 11 de maig de 2011.- La cap de l'Àrea de Producte: Isabel Palafox Gámir.  
  
  
«Vist l'expedient de baixa d'ofici de l'establiment hoteler, Hotel Lido, siti al carrer Juan Ramón Jiménez, 5, de Torrent, iniciat per acord del cap del Servici Territorial de Turisme de València i,  
  
Antecedents de fet:  
  
1. Amb data 5 d'octubre de 2009, la Inspecció de Turisme va visitar l'establiment citat anteriorment, i va emetre l'informe següent:  
  
"En compliment de les ordes rebudes, es va personar el que subscriu en l'establiment de referència per tal de comprovar el manteniment de la seua activitat. De la visita va resultar que: l'hotel està tancat i sense activitat. Els accessos al recinte estan tancats per mitjà de tanques metàl·liques i panells de fusta que impedixen l'accés. S'observa que el jardí està descuidat i amb abundants herbes. Atés que es desconeix la data des que l'hotel està en esta situació, no es pot proposar la seua baixa. És tot el que tinc que informar."  
El dia 23 de setembre de 2010, una vegada transcorreguts més de nou mesos des de la primera visita efectuada a l'Hotel Lido, per la inspecció es comprova que este continua tancat amb signes d'inactivitat, per la qual cosa a criteri de l'actuant es proposa la seua baixa.  
2. Com a conseqüència de l'anterior, el Servici Territorial de Turisme de València, va iniciar el procediment de baixa de l'establiment el 14 d'octubre de 2010, fet que va ser notificat a la societat titular i propietària, Lido Yarin, SA, mitjançant un edicte publicat en el Butlletí Oficial de la Província de València de 3 de novembre de 2010, i exposat en el tauler d'anuncis de l'Ajuntament de Torrent, segons s'acredita en escrit de 17 de novembre de 2010.  
De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir a la titular i a la propietària de l'establiment el termini de deu dies, a fi que presentara les al·legacions i documents que estimara oportuns en defensa dels seus interessos, sense que per la seua part s'haja contestat.  
  
Als anteriors fets li són d'aplicació els següents  
  
Fonaments de dret:  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC) en allò referit a la iniciació del procediment d'ofici.  
2. Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, en tant que establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i, si fa el cas, la classificació amb què s'inscriga a l'establiment es mantindrà mentres siguen complits els requisits tinguts en compte a l'efectuar-la, i mentres persistisca el caràcter turístic de l'activitat, i poden ser revisats d'ofici o a petició de part, prèvia instrucció de l'oportú procediment. Dita revisió podrà donar lloc a una variació de la seua classificació o la baixa de l'establiment en el Registre General d'Empreses, Establiments i Professions Turístiques de la Comunitat Valenciana".  
  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a la qual se li es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats".  
Per la seua banda, l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), en tant que disposa que "l'acceptació d'informes o dictàmens servirà de motivació a la resolució quan s'incorpore al text de la resolució".   
4. L'article 59.4 de la LRJPAC, en establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la Província?".  
5. L'article 28, punts 2 i 3, del Decret 153/1993, de 17 d'agost, el Consell, regulador dels establiments hotelers de la Comunitat Valenciana, per quant establixen que:  
"Tot tancament d'un establiment dins del període de funcionament comunicat, haurà de ser posat en coneixement del Servici Territorial de Turisme de la província en què radique l'establiment, en un termini de 15 dies des del següent a haver-se produït, i indicarà la seua causa i duració. Llevat que el tancament es dega a obres en l'establiment, quan este excedisca de nou mesos consecutius produirà la baixa de l'establiment en el Registre, i el titular haurà, si fa el cas, de comunicar la reobertura amb l'aportació dels documents que dels assenyalats en l'article 25 la justifiquen.  
Així mateix i prèvia instrucció de l'oportú procediment en el qual la persenoa interessada serà oïda, l'administració turística tramitarà d'ofici la baixa de l'establiment del Registre quan comprove la seua inactivitat dins del període de funcionament comunicat, i no s'haja complit l'obligació assenyalada en l'apartat anterior."  
6. L'article 15.cuatro de la Llei 3/1998, en tant que disposa: "transcorreguts tres mesos des de la notificació de la denegació o la cancel·lació i baixa de la inscripció en el Registre podrà presentar-se una nova comunicació prèvia o declaració responsable d'inici d'activitat que haurà d'anar acompanyada de la documentació que acredite el compliment dels requisits establits en la normativa vigent, i podrà ser objecte d'inspecció prèvia a la inscripció en el Registre General d'Empreses, Establiments i Professions Turístiques."  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOCV de 13.10.2004), resol:  
Cancel·lar la inscripció de l'establiment hoteler, Hotel Lido, amb número d'orde HV-542, siti a Torrent, el titular del qual és Lido Yarin, SA, del Registre General d'Empreses, Establiments i Professions Turístiques de la Comunitat Valenciana, i procedir-ne a la baixa.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 4 de febrer de 2011.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega».